แวะไปทำธุระที่อุดรมา ด้วยว่าเร่งรีบเหลือเกิน คุณป้าขับรถไปหิวไป สายตาก็ดี๊ดีเจอร้านก๋วยเตี๋ยวเปิดใหม่แบบใหญ่โตอยู่ถนนประชารักษา เลยโรงแรมนภาลัยไปทางวิทยาลัยพละศึกษา ก็เลยแวะชิม ตัวร้านโล่งๆ กว้างๆ หลังคาสูงๆเลยแหละ ด้วยว่าเปิดใหม่บางอย่างอาจจะยังดูไม่คล่องเท่าไหร่สำหรับพนักงานแต่ก็ไม่ได้มีอะไรน่าติติงขนาดนั้น ราคาอาหารก็ทั่วไปไม่แพงเวอร์อะไร
'ข้าวหมูแดงหมูกรอบ' ก็อร่อยดี ติงแค่ว่าข้าวแข็งไปหน่อยนึง
'ตะรุเตา' ถ้วยใหญ่โตมากแต่ตัวก๋วยเตี๋ยวมีไม่เยอะ อารมณ์ตามชื่อร้านว่าน้ำขลุกขลิก รสชาติยังไม่จัดเท่าที่คิด แต่ก็ถือว่าโอเคพอไหว